Vilniaus Pilaitės gimnazija

Vilniaus Pilaitės gimnazija – dieninio mokymo bendrojo ugdymo mokykla Vilniuje, vykdanti pradinio ugdymo II pakopos ir vidurinio ugdymo programas lietuvių kalba. Mokyklos steigėja – Vilniaus miesto savivaldybės taryba.

 Istorija 
Vilniaus Pilaitės gimnazija įkurta 1992 m. kovo 9 d. dar besiformuojančiame Vilniaus Pilaitės mikrorajone, Vilniaus miesto mero potvarkiu Nr. 136, mokyklai suteikus Vilniaus 66-osios vidurinės mokyklos vardą. Pirmaisiais veiklos metais mokykloje mokėsi apie 400 mokinių, dirbo 41 mokytojas.

Ankstyvuoju laikotarpiu buvo stiprinama ugdymo bazė – įrengti informatikos kabinetai, įsigyta užsienio kalbų mokymui skirta audio ir vaizdo technika, atnaujintos mokymo priemonės, sutvarkytos mokyklos erdvės. 1993–1994 mokslo metais mokykla išleido pirmąją abiturientų laidą.

1994 m. birželio 21 d. Vilniaus miesto tarybos pirmininko potvarkiu Nr. 62 mokyklai suteiktas Vilniaus Pilaitės vidurinės mokyklos vardas.

2012 m. liepos 18 d. Vilniaus miesto savivaldybės tarybos sprendimu Nr. 1-742 Vilniaus Pilaitės vidurinė mokykla buvo pertvarkyta į Pilaitės gimnaziją. Nuo 2012 m. rugsėjo 1 d. gimnazijoje vykdomos pagrindinio ugdymo II pakopos ir vidurinio ugdymo programos, mokomi 9–12 klasių mokiniai.


Atsižvelgiant į sparčiai augantį Pilaitės mikrorajoną ir mokinių skaičių, 2022 m. rugsėjo 1 d. gimnazija persikėlė į naujai suprojektuotą ir pastatytą modernų gimnazijos pastatą, esantį Tolminkiemio g. 2D, Vilniuje, kuris pritaikytas šiuolaikiniams ugdymo poreikiams.

 Direktoriai 

 Kęstutis Armonas (1992–1995 m.)
 Zotikas Popovas (1995–2021 m.)
 Mindaugas Briedis (nuo 2021 m.)

 Žymūs mokytojai 

 Darius Česnavičius – geografijos mokytojas, mokomųjų geografijos vadovėlių autorius.

 Žymūs mokiniai 

 Aistė Stonytė – LRT žurnalistė, laidų vedėja, aktorė.
 Andrius Kandelis – Lotynų Amerikos šokių šokėjas.
 Jaunius Čiulada – radijo laidų vedėjas, muzikinės popgrupės „Naujieji Lietuviai“ buvęs narys, reperis.
 Toma Vaškevičiūtė – aktorė.
 Marius Burokas – poetas, vertėjas, literatūros kritikas.

 Nuorodos 

 Mokyklos oficiali svetainė

Kategorija:Lietuvos gimnazijos
Pilaitės